Source: http://www.ucps.sk/FAQ_sponzorstvo
Timestamp: 2017-06-27 01:47:27+00:00

Document:
UčPS - FAQ - sponzorstvo
O nás Stanovy UčPS Smernice UčPS Orgány UčPS Členstvo v UčPS Portál sui generis Etický kódex Manuál editorov Partneri UčPS Memorandá o spolupráci Memorandá - texty Obsahoví partneri Magister Officiorum Podujatia a projekty Memoriál M. Hanzela Šport a právo Tenisový turnaj Iné projekty UčPS 2 % Kontakty Časté otázky RSS Facebook UčPS Nový „Zákon o športe“ Prekladač / Translator Nástroj na preklad stránky do iného jazyka pomocou aplikácie Google Translator	PRÁVNE DOKUMENTY MEDZINÁRODNÉ ZMLUVY - texty Charta OSN Medzinárodný pakt OSN o právach Dohovor o ľudských právach Zmluva o EÚ Zmluva o fungovaní EÚ Charta základných práv EÚ Zmluvy a dohovory - vyhľadávanie Justičná spolupráca trestná PRÁVNA ÚPRAVA SR Ústava SR, ČR - znenie Trestný zákon - k 1.2.2014 Trestný poriadok - k 1.2.2014 Priestupkový zákon - k 1.2.2014 Občiansky súdny poriadok - k 1.1.2013 Ďalšie právne predpisy Právne predpisy - vyhľadávanie INÉ PRÁVNE AKTY A PUBLIKÁCIE Medzinárodné akty - články EDĽP - články Lisabonská zmluva - články Zmluvy a dohovory - články Ústava SR, ČR - články Odborné články a publikácie Vydavateľstvá PRÁVO JUDIKATÚRA A STANOVISKÁ Judikatúra NS SR Judikáty KS Žilina 2013 Judikáty KS Žilina 2012 Judikáty KS Žilina 2011 Judikáty KS Žilina 2010 Judikáty KS Žilina 2009 PRÁVNE OBLASTI Šport a právo Odborné články Rozhodcovské súdy a arbitráže Počítač a právo Počítačová kriminalita Ochrana duševného vlastníctva Ochrana osobných údajov Užitočné Životné prostredie a právo Posudzovanie vplyvov Jadrová bezpečnosť Ochrana prírody a krajiny Spoločenské zvieratá Chránené druhy Poľovníctvo Justičná spolupráca Právna pomoc Delegácia trestného konania Trestné oznámenie Európsky zatykač Extradícia Uznávanie rozhodnutí Vyhľadanie príslušnosti Právne dokumenty PODUJATIA/VZDELÁVANIE PRÁVO - Podujatia UčPS KONFERENCIA ŠPORT A PRÁVO Poprad, 09/2012 Poprad, 10/2013 Poprad, 10/2014 Senec, 10/2015 Poprad, 09/2016 ŠPORT - Podujatia UčPS TENISOVÝ TURNAJ UčPS TURNAJ MILANA HANZELA 2009 (I. ročník) 2010 (II. ročník) 2011 (III. ročník) 2012 (IV. ročník) 2013 (V. ročník) 2014 (VI. ročník) 2015 (VII. ročník) 2016 (VIII. ročník) Počítače a vzdelávanie Práca s PC - rady a tipy Práca s prehliadačmi - rady/tipy e-Justice v SR, ČR a EÚ ASPI EPI C.H.BECK Eurlex Jazyk a právo Slovenský jazyk Anglický jazyk Nemecký jazyk Francúzsky jazyk Prekladače a slovníky e-Nástroje Právnické vyhľadávače Právnické webové stránky Slovenská repubika Česká republika Európska únia Štáty sveta Právnické fakulty e-Slovníky a prekladače UčPS pre ŠPORT Športová legislatíva Medzinárodné a EÚ akty Európska charta o športe Právne predpisy Športové predpisy Zákon č. 440/2015 Z.z. Zákon č. 1/2014 Z.z. Zákon o športe (príprava) Zákon o športe (implementácia) Dobrá správa v športe Financovanie športu Športová reprezentácia Verejná kontrola v športe Licenčný systém IS športu Súťažný šport Šport pre všetkých Stávkovanie Reklama a sponzorstvo Subjekty v športe MOV / SOV Športové zväzy Športové kluby Športovci Talentovaná mládež Športoví odborníci Agenti hráčov a klubov Organizovanie podujatí Násilie a neviazanosť divákov IS o bezpečnosti na podujatiach Usporiadateľská služba Dobrovoľníctvo v športe Doping v športe Manipulácia výsledkov Vysielacie práva Marketingové práva Riešenie sporov Športový arbitrážny súd (CAS) Orgány zabezpečenia spravodlivosti Judikatúra v športe Disciplinárne konanie Náhrada škody a pokút Zmluvné vzťahy športovcov Zranenie protihráča UčPS pre SFZ FIFA UEFA Stanovy a poriadky SFZ Smernice a iné predpisy SFZ Rozhodcovský súd SFZ Komora pre riešenie sporov PRÁVNICI/POVOLANIA ADVOKÁT Udalosti a podujatia Orgány a inštitúcie Užitočné PROKURÁTOR Statusové predpisy Udalosti a podujatia Orgány a inštitúcie Užitočné SUDCA Udalosti a podujatia Orgány a inštitúcie Užitočné NOTÁR Udalosti a podujatia Orgány a inštitúcie Užitočné EXEKÚTOR Udalosti a podujatia Orgány a inštitúcie Užitočné INÉ PRÁVNICKÉ POVOLANIA Udalosti a podujatia Orgány a inštitúcie Užitočné FAQ - sponzorstvo NEPREČÍTANÉ Článok bol nastavený ako .
30.01.2016, pracovná skupina UčPS
Zákon o športe,	Často kladené otázky (FAQ),	Šport a právo,	Sponzorstvo a dary,	Zmluvné vzťahy športovcov	POJMY:
otázky ,	odpovede,	implementácia,	šport ,	Učená právnická spoločnosť (UčPS),	zákon,	sponzorstvo,	športová činnosť,	hráč/športovec,	športová legislatíva,	zákon č. 595/2003 Z. z. o dani z príjmov,	informačný systém,	zverejňovanie v IS športu,	športový klub ,	športový zväz VIDEOPREDNÁŠKA p. RNDr. JOZEFA MIHÁLA k SPONZORSTVU z pohľadu SPONZOROVANÉHO i SPONZORA - TU ODBORNÉ PRÍSPEVKY a DOKUMENTY na tému SPONZORSTVA - TU UPOZORNENIE k používaniu odpovedí a právnych vzorov vytvorených UčPS a jej spolupracovníkmi: Učená právnická spoločnosť – občianske združenie (ďalej len „UčPS”) prostredníctvom svojho webového sídla www.ucps.sk, predovšetkým v sekcii (i) „Implementácia Zákona o športe” a v časti (ii) „FaQ“ (otázky a odpovede) poskytuje verejné prístupnú internetovú platformu, kde členovia pracovnej skupiny, ktorá vytvorila návrh a napomáha implementácii zákona č. 440/2015 Z.z. o športe (ďalej aj „zákon o športe“) do praxe ale aj ďalší odborníci, prezentujú svoje osobné, alebo kolektívne odborné a vedecké názory predovšetkým k otázkam a problémom získaným na pracovných stretnutiach so zástupcami športových zväzov a ich členov alebo zaslaným širokou športovou verejnosťou. Cieľom je spoločné hľadanie, formulovanie a zdieľanie odpovedí a právnych riešení všeobecnej povahy.Prezentované stanoviská sú odborným názorom členov pracovnej skupiny a nemusia byť vo vecnom, obsahovom, teoretickom alebo právnom súlade so stanoviskami a názormi poskytnutými inými osobami. UčPS ako združenie združujúce právnikov viacerých právnických povolaní spolupracujúce s externými odborníkmi v oblasti športu a práva, neposkytuje komerčné právne služby, ale vytvára priestor pre zhromaždenie, zdieľanie, diskutovanie a rozvíjanie rozmanitých odborných a vedeckých právnych názorov a stanovísk. Členovia pracovnej skupiny neumožňujú používať nimi zverejnené stanoviská na komerčné účely alebo namiesto komerčných právnych služieb. Ide výlučne o nezávislé odborné a vedecké názory, ktorých cieľom je podporiť znalostný manažment slovenskej spoločnosti nielen v oblasti športu. Vzory právnych dokumentov zverejnené v sekcii „Implementácia zákona o športe“ - vzory dokumentov sú vytvorené ako formuláre preto v zverejnenej podobe nespĺňajú minimálne náležitosti Zákona o športe. Zmluvy, stanovy či iné vzory právnych dokumentov je potrebné podrobne dopracovať v závislosti od potrieb konkrétnych zmluvných strán, resp. členov športových organizácií, a splniť tak všetky podstatné náležitosti jednotlivých právnych dokumentov vyžadované zákonom o športe. FAQ - rôzne
1. Koho môže subjekt sponzorovať, za akých podmienok a v akej výške? To, koho je možné sponzorovať v športe upravuje § 50 ods. 1 zákona o športe: "(1) Zmluvou o sponzorstve v športe sa sponzor zaväzuje poskytnúť priame alebo nepriame peňažné plnenie alebo nepeňažné plnenie (ďalej len „sponzorské“) športovcovi, športovému odborníkovi podľa § 6 ods. 1 písm. a) alebo športovej organizácii, ktorí sú členmi národného športového zväzu, národnej športovej organizácie alebo medzinárodnej športovej organizácie (ďalej len „sponzorovaný“). T. j. ak má byť sponzorovaná športová organizácia (napr. klub) s možnosťou využitia daňového benefitu je dôležité, aby športová organizácia bola členom národného športového zväzu alebo národnej športovej organizácie. Výška sponzorského v podstate nie je limitovaná, sponzora však bude zaujímať, za akých podmienok bude oprávený sponzorské dať v celej výške do svojich daňových výdavkov. To je upravené v § 17 ods. 19 písm. h) zákona o dani z príjmov, že do výdavkov si sponzorské môže sponzor dať sponzorské. ak bolo sponzorské poskytnuté počas obdobia trvania zmluvy o sponzorstve v športe, ak už bolo uhradené sponzorovanému, v rozsahu podľa jeho skutočného použitia v príslušnom zdaňovacom období, ak sponzor vytvorí v príslušnom zdaňovacom období kladný daňový základ. Podmienky, ktoré sa vyžadujú pri zmluve o sponzorstve v športe, podstatné náležitosti zmluvy a povinnosť zverejnenia zmluvy i použitia sponzorského, sú upravené v § 50 ods. 3 a 4, a 51 ods. 1 4 a 5 zákona o športe, kde sú ustanovené povinnosti sponzorovaného voči sponzorovi v prípade nevyčerpania sponzorského alebo nedodržania účelu použitia (§ 51 ods. 2 ZoŠ). Sponzor má právo žiadať informácie o použití sponzorského a doklady preukazujúce použitie sponzorského a sponzorovaný je povinný mu ich bezodkladne poskytnúť (§ 51 ods. 3). Sponzor je oprávnený od zmluvy o sponzorstve v športe odstúpiť, ak sponzorovaný používa sponzorské v rozpore s dohodnutým účelom (§ 50 ods. 5 ZoŠ). 2. Čo sa stane, ak klub sponzorovanú sumu nezdokladuje (odmietne zdokladovať, nebude schopný zdokladovať) a ten, kto sponzoruje, táto suma mu bude následne dodanená daňovým úradom? Zmluva o sponzorstve v športe je obojstranná zmluvná dohoda, z ktorej musí jasne vyplývať účel a rozsah sponzorského vrátane časového rozvrhu a spôsobu jeho poskytnutia, použitia i kontroly (najmä ak sponzor vyžaduje okrem zverejňovania aj iný dohodnutý spôsob preukazovania sponzorského). Zverejňovanie údajov ako aj poskytnutie informácii o použití sponzorského spolu s dokladmi patrí medzi zákonné povinnosti sponzorovaného. V prípade, ak sponzorovaný nedodrží zákonom danú podmienku nie je možné využiť daňové benefity vyplývajúce zo zákona č. 595/2003 Z.z. o dani z príjmov, na strane sponzora a ak sa tak stane zrejme spolupráca sponzora so sponzorovaným bola poslednou (treba vychádzať z pozitívneho predpokladu, že každý sponzorovaný subjekt, ktorý to so športom myslí vážne a chce fungovať dlhodobo, sa bude maximálne snažiť udržať si a nesklamať dôveru sponzora, aby mohol požiadať o sponzorskú podporu v budúcnosti znova). Pre zabezpečenie istoty sponzora, že sponzorovaný dodrží všetky zákonom stanovené podmienky ako aj podmienky stanovené v zmluvy, je možné zvážiť dohodnutie zmluvnej pokuty napr. vo výške poskytnutého sponzorského plnenia. 3. Potvrdenie o spôsobilosti prijímateľa (sponzorujem vo februári a zmenia sa okolnosti v októbri) – čo s tým? Podstatné sú okolnosti, ktoré boli v platnosti v case uzavretia zmluvy. Ak športová organizácia stratí spôsobilosť prijímateľa verejných prostriedkov počas čerpania sponzorského, nebude môcť byť sponzorské uznané ako náklad u spoinzora, t.j., pri každej úhrade ďalšej časti sponzorského by si mal sponzor overiť, či sponzorovaný nestratil spôsobilosť prijímateľa verejných prostriedkov. V budúdcnosti bude možné navrhnúť do IS športu funkcionalitu, ktorá bude notifikovať všetkých sponzorov v čase trvania zmluvného vzťahu so sponzorovaným podľa zmluvy o sponzorstve v športe ako aj poskytovateľov prostriedkov zo štátneho rozpočtu (napr. dotácií), že konkrétna športová organizácia alebo športovec stratila spôsobilosť prijímateľa verejných prostriedkov. 4. Zákon o športe hovorí o sponzoringu.Je oblastný futbalový zväz (ObFZ) ako riadiaci zväz pre oblastné súťaže futbalu oprávnený prijať sponzorské od firmy podľa zákona o športe? Podľa § 50 ods. 1 môže byť prijímateľom sponzorského športová organizácia, ktorá je členom národného športového zäzu, národnej športovej organizácie alebo medzinárodnej športovej organizácie. Prvou otázkou je, či je možné oblastný futbalový zväz považovať za športovú organizáciu. Športovou organizáciou je právnická osoba vykonávajúca športovú činnosť, ktorá je definovaná v § 3 písm. a) ako vykonávanie, organizovanie, riadenie a správa, podpora a rozvoj športu. Oblastný futbalový zväz organizuje a riadi súťaže vo futbale vo svojom obvode pôsobnosti a taktiež vykonáva aktivity, ktorých cieľom je podpora a rozvoj športu/futbalu, t.j. organizuje, riadi, podporuje a rozvíja šport, na základe čoho je možné konštatovať, že oblastný futbalový zväz je športovou organizáciou. Druhou otázkou je členstvo ObFZ v národnom športovom zväze. Oblastný futbalový zväz je členom SFZ ako národneho športového zväzu futbalu, takže aj túto podmienku spĺňa. Z uvedeného vyplýva záver, že aj oblastný futbalový zväz môže byť subjektom, ktorý ako sponzorovaný uzavrie zmluvu o sponzorstve v športe za účelom financovania svojej športovej činnosti. 5. K § 50 ZoŠ a ZoDP: Ak poskytne sponzorské obchodná spoločnosť z Čiech… ako je to s daňovo uznateľným výdavkom? Prípadne akákoľvek iná zahraničná právnická osoba? Ak zahraničná spoločnosť podáva daňové priznanie na Slovensku, tak si sponzorské môže uplatniť ako každá iná (slovenská) spoločnosť podávajúca daňové priznanie na Slovensku, ak splní zákonom ustanovené podmienky pre využitia daňového benefitu. (zverejnenie zmluvy v IS športu + dodržaný účel, na ktorý bolo sponzorské poskytnuté + kladný daňový základ v aktuálnom roku + vyplatenie sponzorského). Pokiaľ zahraničná spoločnosť podniká na Slovensku prostredníctvom organizačnej zložky alebo jej vznikla prevádzkareň a podáva daňové priznanie na Slovensku, platia pre ňu tie isté daňové predpisy ako pre tuzemské zdaniteľné osoby. Ale pokiaľ nevykonáva na Slovensku žiadnu podnikateľskú činnosť, nemá dôvod podávať na Slovensku daňové priznanie a v tom prípade postupuje podľa zákona platného vo svojej krajine. 6. K § 50 ods. 1 ZoŠ:K § 5 a 6 ods. 1 až 4 zákona o dani z príjmov:Môže byť sponzorom aj fyzická osoba, ktorá nie je podnikateľom - živnostníkom? Zmluvu o sponzorstve v športe bude síce môcť uzavrieť aj fyzická osoba, ktorá má iba príjmy zo závislej činnosti podľa § 5 zákona o dani z príjmov[1] (napr. zamestnaný rodič) ale daňové benefity sponzoringu v podobe odpočítania sponzorského ako výdavku od základu dane z príjmov zo závislej činnosti (príjmy podľa § 5 zákona) nebude vedieť využiť. Aj pri takejto osobe bude mať zmysel poskytnúť klubu alebo zväzu prostriedky na základe zmluvy o sponzorstve v športe nakoľko táto zmluva sa zverejňuje v IS športu a tiež musí byť verejne vykázané aj použitie sponzorského, čím si sponzor zabezpečí prístupnosť ku výkazom o použití ním poskytnutého sponzorského a v prípade nejasností má sponzor dostatok informácií na to, aby posúdil spôsob použitia sponzorského a vedel sa kvalifikovane opýtať Sponzorovaného na všetko čo ho v tej súvisloti bude zaujímať. Ak však súčasne takáto fyzická osoba bude mať aj príjem z podnikania alebo z inej samostatne zárobkovej činnosti podľa § 6 ods. 1 až 4 zákona o dani z príjmov[2], vo vzťahu k tomuto príjmu si už daňovník (sponzor) bude môcť pri splnení všetkých zákonných podmienok uplatniť sponzorské ako daňovo odpočítateľný výdavok. Podmienky pre využitie daňového benefitu sú: zverejnenie zmluvy o sponzorstve v športe v IS športu poskytnutie sponzorského právickej osobe alebo fyzickej osobe registrovanej v IS športu na športovú činnosť pri poskytnutí sponzorského právnickej osobe musí ísť o športovú organizáciu pri fyzickej osobe musí ísť o športovca, ktorý je 1. talentovaným športovcom so zmluvou o príprave talentovaného športovca, 2. športovým reprezentantom alebo 3. profesionálnym športovcom (pozn. sponzorské nesmie byť v tomto prípade poskytnuté na plat športovca ani na úhradu jeho osobných potrieb, iba na pokrytie nákladov jeho športovej činnosti) kladný daňový základ sponzora v danom roku, v ktorom bolo sponzorské poskytnuté (po uplatnení sponzorského ako odpočítateľnej položky, t.j. ak má fyzická osoba príjem) Do § 17 zákona o dani z príjmov boli zákonom o športe (čl. IX) doplnené nové odseky 19 a 38 v tomto znení: „h) výdavky (náklady) na sponzorské u sponzora na základe zmluvy o sponzorstve v športe29ab) poskytnuté počas obdobia trvania zmluvy o sponzorstve v športe29ab) v rozsahu podľa jeho skutočného použitia v príslušnom zdaňovacom období, ak v príslušnom zdaňovacom období sponzor vykáže kladný základ dane; za výdavky (náklady) na sponzorské sa nepovažuje poskytnutie sponzorského pre športovca79c) okrem športového reprezentanta.79d)“.Poznámky pod čiarou k odkazom 79c a 79d znejú: „79c) § 4 ods. 4 písm. a), c) a d) zákona č. 440/2015 Z. z. 79d) § 29 ods. 2 zákona č. 440/2015 Z. z.“.„(38) Základom dane daňovníka, ktorý je právnickou osobou alebo základom dane (čiastkovým základom dane) z príjmov podľa § 6 ods. 1 a 2 alebo základom dane (čiastkovým základom dane) z príjmov podľa § 6 ods. 3 a 4 daňovníka, ktorý je fyzickou osobou na účely uplatnenia odseku 19 písm. h), odsekov 34, 35 a 37, § 19 ods. 3 písm. n) a § 21 ods. 1 písm. h) sa rozumie základ dane daňovníka, ktorý je právnickou osobou alebo základ dane (čiastkový základ dane) z príjmov podľa § 6 ods. 1 a 2 alebo základ dane (čiastkový základ dane) z príjmov podľa § 6 ods. 3 a 4 daňovníka, ktorý je fyzickou osobou zistený podľa § 17 až 29 okrem ustanovení § 17 ods. 19 písm. h), ods. 34, 35 a 37, § 19 ods. 3 písm. n) a § 21 ods. 1 písm. h).“. 7. K § 51 ods. 1 a 4, § 65 ods. 6, § 80, 81 a § 99 ods. 2 ZoŠ: Zákon o športe bol schválený koncom novembra 2015.Bude informačný systém športu pripravený tak, aby sa od 1. januára 2016 v ňom dali zverejňovať povinne zverejňované informácie, ktoré sú podmienkou pre využitie výhod, ktoré zákon prináša športovcom a športovým organizáciám? Ako sa budú zverejňovať zmluvy a výkazy použitia sponzorského, keď IS v športe nebude mať ešte túto funkcionalitu naprogramovanú? Podľa znenia § 99 ods. 2 (spoločné ustanovenie) "Ak úkon, ktorý má byť vykonaný prostredníctvom informačného systému športu nemožno takto vykonať, povinná osoba ho vykoná v listinnej forme. Ak nie je možné zverejnenie, povinná osoba informáciu zverejní na svojom webovom sídle." Z uvedeného vyplýva, že ak nebude možné zverenenie v IS športu, povinnosť zverejňovania budú môcť povinné osoby splniť na svojom webovom sídle. Pri sponzorstve bude prichádzať do úvahy splnenie povinnosti verejného vykazovania použitia sponzorského využitím transparentného bankového účtu. 8. Chcela by som sa informovať, ako postupovať, keď spoločnosť ide uzavrieť so športovcom Zmluvu o sponzorstve v športe, ktorej obligatórnou súčasťou podľa ustanovenia § 50 ods. 4 písm. a) zákona č. 440/2015 Z.z. o športe a o zmene a doplnení niektorých zákonov v znení neskorších predpisov je aj "výpis z informačného systému športu o spôsobilosti prijímateľa verejných prostriedkov sponzorovaného", avšak zatiaľ takéto výpisy nikto nevydáva, ako ma informovali na Ministerstve školstva, vedy, výskumu a športu SR, sekcia športu.Navyše podľa ustanovenia § 3 písm. r) zákona o športe sa zverejnením rozumie zverejnenie údajov v informačnom systéme športu a podľa ustanovenia § 51 ods. 1 zákona o športe majú obe zmluvné strany zmluvy o sponzorstve povinnosť túto zmluvu zverejniť, ale na stránke http://sport.iedu.sk/company/SportClub/List, na ktorú odkazuje priamo stránka Ministerstva školstva, vedy, výskumu a športu SR ako na Informačný systém športu (viď napr. stránku: https://www.minedu.sk/register-fyzickych-osob-v-sporte/) som nenašla spôsob ani informácie ako zverejniť Zmluvu o sponzorstve. Ako máme teda postupovať pri zverejňovaní Zmluvy o sponzorstve v športe? K zmluve o sponzorstve v športe dočasne platí metodické usmernenie, ktoré je zverejnené na webovom sídle ministerstva školstva.http://www.minedu.sk/vnutorne-rezortne-predpisy-vydane-v-roku-2016/Tu je presne uvedené, ako postupovať, kým nie je funkčný IS športu, i to, akými čestnými vyhláseniami nahradiť výpis o spôsobilosti prijímateľa verejných prostriedkov. 9. Patrí príjem zo sponzorského do príjmu z verejných prostriedkov? Nie, príjem sponzorského nepatrí do príjmu z verejných prostriedkov. 10. Chcem sa spýtať, či termín sponzorské zahŕňa aj vecné predmety alebo len finančné prostriedky? Termín sponzorské zahŕňa aj vecné predmety, viď § 50 ods. 1 Zákona o športe.§ 50(1) Zmluvou o sponzorstve v športe sa sponzor zaväzuje poskytnúť priame alebo nepriame peňažné plnenie alebo nepeňažné plnenie (ďalej len „sponzorské“) športovcovi, športovému odborníkovi podľa § 6 ods. 1 písm. a) alebo športovej organizácii, ktorí sú členmi národného športového zväzu, národnej športovej organizácie alebo medzinárodnej športovej organizácie (ďalej len „sponzorovaný“) a sponzorovaný sa zaväzuje umožniť sponzorovi spájať názov alebo obchodné meno sponzora alebo označenie sponzora alebo jeho výrobku so sponzorovaným a využiť sponzorské na dohodnutý účel súvisiaci so športovou činnosťou vykonávanou sponzorovaným. Ak je sponzorovaným športovec alebo športový odborník podľa § 6 ods. 1 písm. a), ktorí sú členmi národného športového zväzu, národnej športovej organizácie alebo medzinárodnej športovej organizácie, účelom sponzorského nesmie byť ich mzda alebo odmena za vykonávanie športu alebo inej športovej činnosti, ani úhrada nákladov na ich osobnú potrebu nesúvisiacich s vykonávaním ich športovej činnosti. 11. Mám otázku ohľadom sponzorskej zmluvy podľa zákona o športe.Občianske združenie (národný športový zväz) má založenú obchodnú spoločnosť, ktorá má oprávnenie obchodovať s právami repre, avšak obchodná spoločnosť nie je členom národného športového zväzu.Môže táto obchodná spoločnosť uzatvoriť sponzorskú zmluvu podľa zákona o športe? Doteraz obchodná spoločnosť uzatvárala zmluvy o reklame a čakajú nás rokovania s partnermi, ktorí sa pýtajú na sponzorskú zmluvu.Podľa môjho názoru obchodná spoločnosť nespĺňa podmienky podľa § 50 ods. 1 zákona o športe na to, aby mohla byť sponzorovaná. Táto obchodná spoločnosť, ak nie je členom NŠZ, podľa nášho názoru nemôže byť prijímateľom sponzorského.Tieto spoločnosti vznikali práve preto, že zmluva o sponzorstve v športe neexistovala v čase ich vzniku a ich úlohou bolo a je podnikanie v športe - najmä cez reklamné zmluvy, ktoré boli pre o.z. komplikované svojím zdaňovaním.Zákon ale vyžaduje, aby sponzorovaný bol členom NŠZ, prípadne zákon predpokladá členstvo v národnej športovej organizácie (napr. SOV, SPV) alebo medzinárodnej športovej organizácie (napr. MOV, FIFA, FINA, FIBA, IIHF a pod.). Dôvodom je ochrana pred tým, aby sa “nečlenovia” NŠZ, NŠO alebo MŠO (od NŠZ, NŠO a MŠO sa očakáva a vyžaduje uskutočňovanie dobrej správy športu), nedostali k sponzorskému a tým k daňovým benefitom, teda ak by nečlen NŠZ, NŠO alebo MŠO mohol byť sponzorovaný, strácala by sa nad týmto inštitútom a jeho použitím kontrola, ktorú nový Zákon o športe spoločne s ďalšími úlohami preniesol na plecia NŠZ a NŠO. Zodpovednosť je teda na NŠZ, NŠO a MŠO, aby riadením a kontrolou svojich členov ustrážili inštitút zmluvy o sponzorstve v športe pred jeho zneužívaním, ktorého dôsledkom by zrejme bolo jeho vypustenie z právnej úpravy.MOŽNOSTI: NŠZ môže takéto subjekty vytvárať ako organizačné zložky (s právnom subjektivitou, bez právnej subjektivity - podľa vôle), alebo ako samostatné sui generis subjekty.RIEŠENIE 1: Tento SUBJEKT,ak chce uzatvárať zmluvy o sponzorstve v športe ako sponzorovaný, musí byť podľa nášho názoru v súlade s § 50 ods. 1 Zákona o športe členom NŠZ, prípadne národnej športovej organizácie (napr. SOV, SPV) alebo medzinárodnej športovej organizácie (napr. MOV, FIFA, FINA, FIBA, IIHF a pod.). Kompetentný orgán NŠZ, NŠO alebo MŠO (podľa úpravy v stanovách) by ho teda podľa nášho názoru mal prijať za člena, aby sa vyhol prípadným ťažkostiam pri preukazovaní (daňovej kontrole) sponzorského, resp. u sponzora by to zrejme malo za následok, že sponzorské poskytnuté marketingovej spoločnosti, ktorá nie je členom NŠZ, NŠO alebo MŠO by nebolo uznané ako náklad sponzora, aj keď by všetky ostatné podmienky splnené boli ….RIEŠENIE 2: Kto môže byť prijímateľom sponzorského - § 50 ods. 1 v spojení s § 18:Ak by mal byť problém s tým, či môže táto obchodná spoločnosť byť prijímateľom sponzorského a nemôže/nechce alebo sa ešte nestihla stať členom NŠZ, NŠO alebo MŠO, riešením by mohlo byť, že zmluvnou stranou (sponzorovaným) by bol priamo NŠZ, NŠO alebo MŠO a ten by časť sponzorského postúpil tejto marketingovej spoločnosti podľa § 18 s tým, že by v súlade s účelom poskytnutého sponzorského podľa zmluvy použila časť týchto prostriedkov ona, napríklad na úhradu nákladov športového podujatia alebo inú športovú činnosť, ktorú zabezpečuje pre NŠZ, NŠO alebo MŠO, na úhradu nákladov na propagáciu sponzora do výšky 10% sponzorského a pod. 12. Aký je rozdiel v sponzorovaní amatérskeho športovca a športovca s profesionálnou zmluvou z pohľadu daňových náležitostí SPONZORA v zmysle novelizovanej legislatívy. Pokiaľ ide o priame sponzorovanie profesionálneho športovca a amatérskeho športovca (nie prostredníctvom klubu, zväzu alebo inej športovej organizácie), táto okolnosť z pohľadu uznania sponzorského do daňových nákladov sponzora nemá žiaden význam. V súlade s § 17 ods. 19 písm. h) zákona č. 595/2003 Z. z. o ZDP daňové benefity pre sponzora (započítanie a uznanie sponzorského do výdavkov/nákladov) sú však možné pri priamom sponzorovaní športovca iba ak ide o športového reprezentanta alebo talentovaného športovca, ktorý ma uzavretú s klubom, zväzom alebo inou športovou organizáciou zmluvu o príprave talentovaného športovca, bez ohľadu na to, či je amatérom alebo profesionálom.V súlade s § 50 ods. 1 zákona o športe podmienkou priameho sponzoringu športovca je jeho členstvo v NŠZ, národnej športovej organizácii alebo medzinárodnej športovej organizácii a účelom sponzorského nesmie byť mzda alebo odmena za vykonávanie športu. Ak chce sponzor podporiť konkrétneho športovca, bez ohľadu na to, aký ma status (amatér, profesionál, reprezentant alebo talentovaný športovec), môže tak urobiť prostredníctvom športovej organizácie (sponzorské nejde priamo športovcovi) s tým, že v zmluve o sponzorstve v športe bude viazať poskytnuté sponzorské na použitie na prípravu konkrétneho športovca v rámci prípravy v športovej organizácii. Toto riešenie je navyše oveľa pohodlnejšie aj pre športovca, lebo nemusí sa venovať administratíve a vykazovaniu, všetko za neho vybaví športová organizácia, ktorá na to má lepšie podmienky, znalostné predpoklady i skúsenosti. Ak sponzor poukáže sponzorské prostredníctvom športovej organizácie, vie využiť aj daňové benefity. Opäť však v súlade s § 50 ods. 1 zákona o športe sponzorovaná športová organizácia musí byť členom NŠZ, národnej športovej organizácie alebo medzinárodnej športovej organizácie. Podrobnejšie podmienky sponzorstva v športe sú upravené v § 50 a 51 zákona o športe. 13. V prípade príjmu sponzorského od fyzickej osoby na športovú organizáciu, môže športová organizácia tieto prostriedky použiť na čiastočnú úhradu odmien hráčom? Áno, sponzorské od fyzickej osoby alebo aj od právnickej osoby poskytnuté športovej organizácii (klubu alebo zväzu) je možné použiť aj na mzdu alebo odmenu športovcov za vykonávanie športu. Zákon vylučuje iba priame poskytnutie sponzorského sponzorom športovcovi na mzdu alebo odmenu. Ustanovenie § 50 ods. 1 ZoŠ druhú vetu je potrebné čítať takto: "Ak je sponzorovaným (priamo) športovec alebo športový odborník podľa § 6 ods. 1 písm. a), ktorí sú členmi národného športového zväzu, národnej športovej organizácie alebo medzinárodnej športovej organizácie, účelom sponzorského nesmie byť ich mzda alebo odmena za vykonávanie športu alebo inej športovej činnosti, ani úhrada nákladov na ich osobnú potrebu nesúvisiacich s vykonávaním ich športovej činnosti." Poznámky pod čiarou: § 5 Príjmy zo závislej činnosti (1) Príjmami zo závislej činnosti sú a) príjmy zo súčasného alebo z predchádzajúceho pracovnoprávneho vzťahu, služobného pomeru, štátnozamestnaneckého pomeru alebo členského pomeru, alebo z obdobného vzťahu, v ktorom je daňovník pri výkone práce pre platiteľa príjmu povinný dodržiavať pokyny alebo príkazy platiteľa príjmu, b) príjmy za prácu likvidátorov, prokuristov, nútených správcov, členov družstiev, spoločníkov a konateľov spoločností s ručením obmedzeným a komanditistov komanditných spoločností, a to aj keď nie sú povinní pri výkone práce pre družstvo alebo pre spoločnosť dodržiavať príkazy inej osoby, c) platy a funkčné príplatky ústavných činiteľov Slovenskej republiky, verejného ochrancu práv, komisára pre deti, komisára pre osoby so zdravotným postihnutím, poslancov Európskeho parlamentu, ktorí boli zvolení na území Slovenskej republiky, prokurátorov Slovenskej republiky a vedúcich ostatných ústredných orgánov štátnej správy Slovenskej republiky ustanovené osobitnými predpismi,9) d) odmeny za výkon funkcie v štátnych orgánoch, v orgánoch územnej samosprávy a v orgánoch iných právnických osôb alebo spoločenstiev,10) ak nejde o príjmy podľa písmena a) alebo písmena b), alebo odmeny za výkon funkcie, ak nejde o príjmy uvedené v písmenách a), b) a g), e) odmeny obvinených vo väzbe11) a odmeny odsúdených vo výkone trestu odňatia slobody poskytované podľa osobitného predpisu,12) f) príjmy z prostriedkov sociálneho fondu poskytované podľa osobitného predpisu,13) g) príjmy plynúce v súvislosti s minulým, súčasným alebo budúcim výkonom závislej činnosti alebo funkcie bez ohľadu na to, či daňovník pre platiteľa príjmu skutočne vykonával, vykonáva alebo bude vykonávať túto závislú činnosť alebo funkciu, h) obslužné,14) i) vrátené poistné zo zaplateného poistného na verejné zdravotné poistenie,20) sociálne poistenie21) a sociálne zabezpečenie,22) o ktoré si daňovník znížil podľa odseku 8 v predchádzajúcich zdaňovacích obdobiach príjmy zo závislej činnosti, j) odmena za výkon funkcie predsedu, člena a zapisovateľa volebnej komisie, predsedu, člena a zapisovateľa komisie pre referendum a sčítacieho komisára, k) nepeňažné plnenie poskytnuté od bývalého zamestnávateľa, ktorý je platiteľom dane, poberateľovi predčasného starobného dôchodku, starobného dôchodku, poberateľovi výsluhového dôchodku po dovŕšení dôchodkového veku podľa osobitného predpisu21) alebo osobe, na ktorú prešlo právo na tieto plnenia, l) odmena za produktívnu prácu žiaka strednej odbornej školy a príjem študenta vysokej školy v čase odbornej praxe,
m) príjmy z činnosti športovca na základe zmluvy o profesionálnom vykonávaní športu podľa osobitného predpisu.22a). (2) Príjmami podľa odseku 1 sú bez ohľadu na ich právny dôvod pravidelné, nepravidelné alebo jednorazové príjmy, ktoré sa vyplácajú, poukazujú alebo pripisujú k dobru, alebo spočívajú v inej forme plnenia daňovníkovi s týmito príjmami (ďalej len „zamestnanec“) od platiteľa týchto príjmov (ďalej len „zamestnávateľ“) alebo v súvislosti s výkonom závislej činnosti. Takýmito príjmami sú aj príjmy, ktoré poberá osoba, na ktorú prešlo zo zamestnanca právo na tieto príjmy. ^
§ 6 Príjmy z podnikania z inej samostatnej zárobkovej činnosti, z prenájmu a z použitia diela a umeleckého výkonu (1) Príjmami z podnikania sú a) príjmy z poľnohospodárskej výroby, lesného a vodného hospodárstva,24) b) príjmy zo živnosti,25) c) príjmy z podnikania vykonávaného podľa osobitných predpisov26) neuvedené v písmenách a) a b), d) príjmy spoločníkov verejnej obchodnej spoločnosti a komplementárov komanditnej spoločnosti podľa odsekov 7 a 8. (2) Príjmami z inej samostatnej zárobkovej činnosti, ak nepatria do príjmov uvedených v § 5, sú príjmy a) z vytvorenia diela a umeleckého výkonu27) vrátane príjmov z vydávania, rozmnožovania a rozširovania literárnych diel a iných diel na vlastné náklady a príjmov autorov za príspevky do novín, časopisov, rozhlasu a televízie [§ 43 ods. 3 písm. h)], pri ktorých daňovník využil postup uvedený v § 43 ods. 14 a z použitia alebo poskytnutia práv z priemyselného alebo iného duševného vlastníctva, b) z činností,28) ktoré nie sú živnosťou ani podnikaním, c) znalcov a tlmočníkov za činnosť podľa osobitného predpisu,29) d) z činností sprostredkovateľov podľa osobitných predpisov, ktoré nie sú živnosťou.29a) e) príjmy z činnosti športovca alebo športového odborníka podľa osobitného predpisu29aa) vrátane príjmov na základe zmluvy o sponzorstve v športe.29ab)
(3) Príjmami z prenájmu, ak nejde o príjmy uvedené v odseku 1 a v § 5, sú príjmy z prenájmu nehnuteľností vrátane príjmov z prenájmu hnuteľných vecí, ktoré sa prenajímajú ako príslušenstvo nehnuteľnosti. (4) Príjmami z použitia diela a použitia umeleckého výkonu sú príjmy vyplácané podľa osobitného predpisu,29b) ak nepatria do príjmov uvedených v odseku 2 písm. a). ^

References: sui generis
 súd 
 súd 
 § 50
 § 6
 § 17
 § 50
 § 50
 § 3
 § 50
 § 50
 § 5
 § 5
 § 5
 § 6
 § 17
 § 4
 § 29
 § 6
 § 6
 § 19
 § 21
 § 6
 § 6
 § 17
 § 17
 § 19
 § 21
 § 51
 § 65
 § 80
 § 99
 § 99
 § 50
 § 3
 § 51
 § 50
 § 6
 § 6
 § 50
sui generis
 § 50
 § 50
 § 18
 § 18
 § 17
 § 50
 § 50
 § 50
 § 50
 § 6
 § 5

§ 6
 § 5
 § 43
 § 5